**PRIMĂRIA MUNICIPIULUI SATU MARE**

**BIROUL FINAȚARE ȘI ADMINISTRARE UNITĂȚI DE ÎNVĂȚĂMÂNT**

**DIRECŢIA ECONOMICĂ**

**Nr. 38043/07.07.2022**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Biroul Finanțare și Administrare Unități de Învățământ și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre privind aprobarea derulării proiectului „Consolidarea capacității unității de învățământ Grădinița cu Program Prelungit ”Guliver” Satu Mare în vederea gestionării crizei COVID – 19”

Obiectivul general al proiectului îl reprezintă creșterea capacității de gestionare a crizei sanitare COVID – 19 a Grădinița cu Program Prelungit ”Guliver” Satu Mare prin realizarea de investiții necesare consolidării capacității de reacție la criza de sănătate publică cauzată de răspândirea virusului SARS-Cov-2, precum și a efectelor extrem de grave ale acestuia asupra populației.

Obiectivele specifice ale proiectului sunt:

* Asigurarea necesarului de echipamente de protecție personală pentru preșcolari și persoanele implicate în activitatea educațională din cadrul Grădiniței cu Program Prelungit ”Guliver” Satu Mare;
* Asigurarea necesarului de dezinfectanți pentru asigurarea condițiilor igienico–sanitare minime necesare desfășurării activității didactice în unitatea de învățământ preuniversitar Grădinița cu Program Prelungit ”Guliver” Satu Mare;
* Dotarea unității de învățământ preuniversitar de stat – Grădinița cu Program Prelungit ”Guliver” Satu Mare cu dispozitive destinate testării, monitorizării, dezinfecției și sterilizării aerului necesare pentru a preveni răspândirea coronavirusului SARS-Cov-2.

Proiectul cu titlul „Consolidarea capacității unității de învățământ Grădinița cu Program Prelungit ”Guliver” Satu Mare în vederea gestionării crizei COVID – 19” este relevant pentru obiectivul specific 9.1 Creșterea capacității de gestionare a crizei sanitare COVID -19 al obiectivului general POIM/881/9/1/ Consolidarea capacității unităților de învățământ de stat în vederea gestionării situației de pandemie generată de virusul SARS-COV-2. Dotarea Grădiniței cu Program Prelungit ”Guliver” Satu Mare cu echipamente de protecție la standarde tehnologice actuale va contribui la îmbunătățirea activității și la asigurarea nivelului de siguranță și confort atât pentru preșcolari cât și pentru personal.

Valoarea eligibilă a proiectului este de 645.154,93 lei.

Prin acest proiect vor fi achiziționate

* Măști de protecție de unică folosință;
* Dezinfectanți;
* Mănuși de unică folosință;
* Sistem de dezinfectare cu ozon;
* Kit de filtrare a aerului de bacterii și viruși din clase.

Sumele vor fi asigurate în Secțiunea de dezvoltare a Bugetului de Venituri și Cheltuieli al Municipiului Satu Mare la Capitolul 65.02 “Învățământ”, Titlul X “Proiecte cu finanțare din fonduri externe nerambursabile aferente cadrului financiar 2014 – 2020”, urmând a fi recuperate în baza cererilor de rambursare/plată întocmite de către Grădinița cu Program Prelungit ”Guliver” Satu Mare.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Șef birou,

Ec. Ursu Lucia Marinescu Anca